"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saate toob teieni misjoniühendus One Way Mission.
Täna õpetab Aki Miettinen.
Enne seda kohtume ühe huvitava One Way persooniga,
keda paljud on armastama õppinud.
Paljud meie kontorisse helistajad on imestanud,
mis vatramine seal taustal käib.
Täna tutvustame teile seda vatravat sõpra.
Ta on meie uus raadiohääl.
Tal on haruldane kõneand, kuna ta ei ole inimene
nagu meie kõik - see on meie rääkiv papagoi Tutu.
Paljud meie kaastöölistest töötavad kodus.
Ka Eija Fageroos töötab oma kodukontoris.
Samas ruumis elab väikeses puuris ka Tutu.
Tutu õpib kiiresti kõike ja teab, millal midagi öelda.
Kui telefon heliseb, ütleb ta esimesena:
One Way Mission.
Tutu on usklik papagoi, ta oskab öelda ka: rahu.
Hommikuti ütleb ta: Tere hommikust!
ja õhtuti: Head ööd!
One Way Mission. Rauhaa!
Eiköhän näin on! Mitä? One Way Mission.
Tottakai, joo tottakai.
One way Mission. Rahu!
Küllap nii on! Mida? One Way Mission.
Loomulikult, jaa loomulikult!
Kuulame veel korra.
Ville ütleb: töömees.
Ville on Eija sugulane, kellest Tutu tihti räägib.
Mennään saunaan! (Lähme sauna)
Anna pallo! Missä pallo on? (Anna pall! Kus pall on?)
Missä Kukka on? (Kus Kukka on?)
Kuula, kui armsalt ta Eijale 'head ööd' soovib.
Lõpuks küsib musi ka.
Eijal on sugulasi Hämeenkyrös, kus elab koer nimega Kukka (lill).
Kukka on vanadusest pime. Tutu muretseb koera pärast.
Kukka on Hämeenkyrössä sokea. Voi-voi!
Kukka on Hämeenkyrös. Kukka on pime. Oi-oi.
Tutu oskab ka laulda.
Tema lemmiklauluks on "Tuu, tuu, tupakkarulla".
Vaimulikest lauludest on tema lemmikuteks
"Vaid üks päev" ja "Üks hetk korraga".
Mitmed sõnad küll ununevad.
Tihti Tutu naerab oma jutu peale inimhäälel ja õigel hetkel.
Seegi on õpitud.
Tutu oskab ka vilistada.
Tema lemmikviisiks on hetkel "Jänes istus maas".
See kõlab pidevalt Eija kodukontoris.
Kas pole nii? Kus Kukka on? Kukka on Hämeenkyrössä, eks ole.
Eikö oo näin? Missä Kukka on? Kukka on Hämeenkyrössä, eikö ookin.
- Räägi Eija, kuidas on võimalik et Tutu nii hästi soome
ja inglise keelt oskab, kuigi on lind?
- See ongi suur ime.
Teadusuuringute järgi on tal shimpansitega võrdne intelligents.
Tutu on hall papagoi ehk jako ja see on papagoide maailma
osavaim rääkimaõppija.
Ta kujutleb, et olen tema kaasa ja oleme abielus.
Juha talle eriti ei meeldi, vaid pigem segab.
Mind peab ta enda kaasaks. Papagoid elavad kogu elu ühe kaasaga.
Seetõttu on nad dzhunglis kaitstud, kuid Tutu pole pärit dzhunglist.
Ta on Rootsis munast välja hautud ja käsitsi söödetud.
- Tutu räägib su mehe Juha häälega ehk ta on võtnud Juha rolli.
Kuidas ta Juha'sse suhtub?
- Üsna halvasti.
Juha lubab vahel Tutuga sõpruse ära lõpetada.
Ta vahel isegi lööb teda nokaga, nii et veri voolab.
- Juhaga ta ei räägi ka vist?
- Ei. Kui Juha tuleb, lõpetab Tutu jutu ära.
Teeme Tutuga koos tööd. Kui telefon heliseb,
vastame mõlemad.
Mõned, kes on tahtnud rääkida usalduslikke asju, on ehmunud,
et kes mul seal on.
See on vaid Tutu, kes taustal oma juttu ajab.
Eelmises korteris elas Tutu rõdul.
Kord toetusin rõdu reelingule ja alt möödus 3 noort naist.
Tutu vilistas nagu poisid ikka tüdrukute järgi.
Tüdrukud vaatasid selja taha ja mina sattusin piinlikku olukorda.
Nad arvasid, et mina vanamees vilistan noorte tüdrukute järgi.
- Tutu ka vannub vahel. Kust ta seda õppis?
- Telerist tuli saade Tiim Ahma.
Meie olime saunas ja Tutu kuulas seni saadet,
kus vene poisid kasutasid rumalaid sõnu.
Imestasin, kust ta seda õppis, kuid siis mõistsin, et telerist.
- Saite Tutu väikese linnupojana.
Kui vana ta täna on?
- Ta oli 8 kuud vana, kui meie juurde tuli.
Nüüd on ta ca 10-aastane, kuid võib elada ka 100-aastaseks.
Ta jääb kellelegi pärandiks, kui ta ise nõustub.
- Tutu on rääkima õppinud ja omandab uusi asju kiiresti.
- Väga kiiresti.
Kui ta väiksena Rootsist saabus, oskas ta vaid ühte sõna.
Pärast õppis ta väga kiiresti. Ekspertide väitel on ta andekas.
Meie ülejäänud olmeme väga tavalised, aga Tutu on tohutult andekas.
Filmi papagoi Tutu'st näeb ka One Way veebilehelt.
Võid seda ka sõpradele näidata.
Nüüd saate õpetusosa, kus õpetab Aki Miettinen,
kes vastutab õhtu sügavama osa eest.
"Eks kaks varblast müüda veeringu eest?
Ja ometi ükski neist ei lange maha ilma teie Isa teadmata."
Sama kirjakoht Luuka evangeeliumist, peatükk 12, salmid 6-7 -
"Eks müüda viis varblast kahe veeringu eest?
Ja ükski neist ei ole unustatud Jumala ees.
Isegi teie juuksekarvad on kõik ära loetud.
Ärke kartke, te olete enam väärt, kui hulk varblasi!"
Veering ja varblane. Viies varblane.
Kas Jeesus või Luukas arvutasid valesti?
Kui Matteuse evangeeliumis räägib Jeesus
kahe varblase müügist ühe veeringu eest,
kas kahe veeringu eest ei peaks saama 4, mitte 5 varblast?
Jumala matemaatika erineb meie omast.
Koolis räägiti kõrgemast matemaatikast.
Matemaatikaprofessor ütles kord, et 2x2 ei ole 4,
vaid ligikaudne arv, millele võib läheneda
nii negatiivselt kui positiivselt poolelt.
Hawkinsi tasemel võib tõesti juhtuda, et 2x2 ei ole 4,
vaid mingi ligikaudne arv, millele võib kuskilt poolt läheneda.
Mina valdan ainult tavalist matemaatikat.
Vaatame selle loo tausta.
Varblane oli puhas lind.
Jeruusalemmas on mitmeid varblase liike.
Varblane oli vaeste toit. Jutt on vaeste toidust.
Veering oli väikseim Rooma riigi vermitud rahaühik.
Viies varblane.
Kujutleme, et vaene naine läheb turule varblasi ostma.
Varblasi müüdi kimpudes.
Ma ei tea, kas kaks varblast oli väike kimp
ja kui suuri kimpe üldse oli?
Igal juhul oli kaup värske, varblased olid elus.
Ugandas käinud mäletavad, et lihapoes oli kana värske,
kuid sisefilee suhtes pidi täpsem olema ja vaatama,
et see ise kotti ei jalutaks.
Vaene naine läheb turule varblasemüüja juurde.
Ta saab veeringu eest kaks varblast.
Emand leiab taskust teisegi veeringu ja hakkab tingima.
Ta saab kõigepealt 2 varblast ja kaupleb ühte juurde.
Kuna küsimus on väga odavas kaubas, viskab kaupmees üleliigse
viienda varblase juurde. See oli tollane kaubitsemisviis.
Sellele viitab Luukas evangeeliumis Jeesuse sõnadega:
Eks viis varblast müüda kahe veeringu eest.
Küsimus pole arvutusveas, vaid tolleaegsetes kommetes,
kus väheväärtuslik kaup ehk viies varblane
antakse kauba peale ja kästakse silmist kaduda,
kuna teised ostjad tahavad loodetavasti lammast või muud liha.
See on võimalik taustalugu.
Tänapäeval arengumaalt tulles või meiegi riigis võib küsida,
mis on inimese väärtus?
Kas väidetakse Piibli kombel, et oleme loodud Jumala näo järele.
Sedagi võib teoloogiliselt mitmetpidi uurida.
Pidagem siiski meeles, et inimene on Jumala loodud,
Jumala kujutis. Selles on iga inimese väärtus.
Olgu ta milline tahes nahavärvi, tervise, varanduse, seisuse poolest,
ta on loodud Jumala näo järele. Sellest piisab.
Jeesus Kristus, Sõna, sai lihaks.
Jumal on meid lunastanud ja meie eest hinna maksnud.
Selle põhjal võime täna uurida, kuidas suhtume inimväärikusse,
kui Jeesus räägib viie varblase müügist kahe veeringu eest.
Kas pead ennast viiendaks varblaseks, kes visatakse väärtuseta kauba peale?
Jeesus vastab: "Ärke kartke,
te olete enam väärt kui hulk varblasi."
Meie väärtust inimestena mõõdetakse tänapäeval
äärmiselt materialistlikult.
Lähtekohaks on mõtlemine, et oleme maailmas juhuslikult.
Evolutsiooniteooria jätab Jumala välja
ja hävitab mõtte, et kõik maakera 7 miljardit inimest
on korvamatu väärtusega ja loodud Jumala näo järele.
Lisaks on igaühel õigus kuulda, et Jumal on neid lunastanud
ja nad ei ole väärtusetud.
Pange tähele seda vastuolu:
alguses räägitakse kahest väärtusetust asjast -
rahast ehk veeringust ja vahetuskaubaks varblasest,
kes ei maksnud õieti midagi,
lisaks veel pealekauba saadud viies varblane.
Kes on viiendad varblased täna?
Kas tunned end ühena neist? Sind ei austata, sa pole väärt.
Võta see vastu: "Ära karda! Oled enam väärt kui hulk varblasi."
Jumal lõi universumi, kus meie Linnutee on tohutu suur,
seal on miljardeid tähti, ja galaktikaid omakorda miljardeid.
Kui keskendume maakerale, kus on 7 miljardit inimest,
siis Jumal tunneb iga varblast, ka seda viiendat,
alates tema munemise hetkest, kui linnuema hauduma asus.
Jumal jälgib selle varblase elu munast koorumisest peale.
See on varblaste loo tagamõte.
Jumal jälgis, kuidas varblasepoeg esimest korda pesa serval
lennata püüdis ja maha kukkus.
Jumal on näinud, kuidas metsloomad teda ohustavad.
Kui Jumal jälgib niimoodi sünnist saati varblasepoega,
hoolitseb varblaseema eest nii, et ta leiab sääski või teri,
(mida iganes varblased söövad), mida varblasepoja suhu kanda.
Mõtleme endale.
Kui imeline on mõelda meil, kes tunneme, et keegi meist ei hooli,
kuidas Jumal jälgib 7 miljardi seas sind kui oma silmatera,
nagu Taavet Laulus 17 palvetab.
Sina võid palvetada. Ta näeb sind kui oma silmatera.
Oled palju enam väärt kui varblane, kelle eest Jumal hoolitseb.
Meie võitlus on mõista oma positsiooni Kristuses.
Kes on viiendad varblased siis, kui oleme seda mõistnud?
Kui meie sisimas on teadmine, et Jumal on minu eest hoolitsenud
nii võimsalt, et aktsepteerin seda positsiooni
ja usun, et olen enam väärt kui varblased.
Kuidas suhtun sel juhul kaasinimestesse?
Kas näen enda ümber neid, kes tunnevad end viienda varblasena,
kes visatakse hinnata kauba peale ja öeldakse:
Mine. Kaup koos. Kaks veeringut.
Tihti kõnnime mööda lastest.
Vähemalt meie ühiskonnas.
Peame olema tänulikud iga pühapäevakooliõpetaja eest,
kes on näinud, et täiskasvanud tihti halvustavad lapsi.
Palume pühapäevakooliõpetajaid juurde,
et lapsed võiksid kogeda lapsepõlvest peale,
et nad on palju enam väärt kui varblased.
Kuidas on lood puudega lastega? Puudega inimestega?
Nad tunnevad end tihti viienda varblasena,
kes heidetakse hoolimatult kauba peale lauale.
Kimbust välja kistuina ei kuulu nad isegi samasse seltsi,
kuhu teised kaks jalgadest kokku seotud varblast.
Invaliidid.
Olgem tänulikud One Way Missioni töö eest Indias.
Seal antakse puuetega lastele veidigi haridust ja lootust
ning edastatakse sõnumit, et nad on väärtuslikud.
Vaatamata puudele on nad Jumala loodud,
lunastatud ja päästetud ning liiguvad eesmärgi suunas,
kus enam pole puudeid,
kus keegi ei pea end enam diskrimineerituna tundma.
Peame juba siin elus rääkima, et nad on rohkem väärt.
Jumal jälgib sind.
Mul on lihtne öelda, et juuksekarvad on loetud,
kuna neid on väga hõredalt.
Või on Jumala paitamine juuksed ära kulutanud.
Võib olla olen Jumala soosik.
Olen tänulik Jumalale oma praeguse eluetapi eest.
Olen isiklikult puuet kogenud
ja olen täna imeline 60%-line invaliid.
Kui küsid, kus mu puue on, siis seda pole enam.
Jumal tervendas mind ja pensionile jäädes
saan ilmselt terve inimese paberid.
Invaliidsuspensionil aga töötan elu lõpuni.
Jumalal on hea huumorimeel - saatis mind tervena pensionile.
Töövõimelisena olen aga liiga hea tööhõivesse naasmiseks.
Kuidas on lood "Reede Kristusele" õhtutega?
Olgem tänulikud nende eest, käes näevad tänaval neid,
keda ühiskond ei hinda.
Peame rääkima uimastikasutajaile, et nad pole väärtusetud.
Just nemad kogevad, et neid on kõrvale heidetud.
Tänapäeval räägitakse võõrdumisest.
Täname igaühe eest, kes tulevad RK-õhtutele
ja on valmis neile tänaval rääkima, et nad on enam väärt
kui too viies varblane.
Tegemist ei ole arvutusveaga.
See on Jumala armastuse matemaatika, mida meie ei mõista.
Meie ülesanne on rääkida, et igal diskrimineeritul on väärtus.
Keegi ei pea tundma end viienda varblasena,
kes kauba peale lauale visatakse.
Jumal hoolitseb meie eest palju enam.
See on nii imeline ja mõistetamatu.
Nii paljud ümbritsevad asjad esitavad väljakutse meile,
kes väidame mõistvat midagi evangeeliumi imelisusest,
oma positsioonist Kristuses.
Paljud asjad püüavad maha suruda teadlikkust oma väärtusest.
Oled väärtuslik, Jumala armastuse keskpunkt.
Mis sina arvad? Kas pole imeline?
Tema, kes jälgib kõike.
Mõtle sellele, et Ta armastab meid kõiki ühepalju.
Mõistetamatu Jumal, käsitamatu Kristus
vaatab meie kõigi südametesse siin ja ka neisse,
kes meid netis kuulevad või näevad.
Jumal armastab sind.
See on sõnum kõigile, kes kogevad puudulikkust
ja arvavad, et see on liiga hea, et olla tõsi.
Piibel julgustab meid selliselt päris mitmes kohas.
Märkasin seda, kui vestlesin Seppo Järvisega
tollest arvutusveast.
Viis varblast kahe veeringu eest ja Jumal pole ühtki neist unustanud.
Isegi mitte toda viiendat.
See on tänaseks kõik.
Aitäh vaatamast! Kohtumiseni järgmisel nädalal!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi